Κοσμάς Τσιλιανίδης

Ο Κοσμάς Τσιλιανίδης (Θεσσαλονίκη, 9 Μαΐου 1994) είναι Έλληνας παλαίμαχος επαγγελματίας ποδοσφαιριστής ο οποίος αγωνιζόταν ως επιθετικός. Από τον Αύγουστο του 2025 είναι προπονητής στην ομάδα κάτω των 17 ετών του Ηρακλή.

 Σταδιοδρομία σε συλλόγους 
 Πρώτα χρόνια 
Ο Κοσμάς Τσιλιανίδης άρχισε να παίζει ποδόσφαιρο στον Αχιλλέα Τριανδρίας. Μετά από έναν χρόνο, έχοντας σημειώσει έναν ικανοποιητικό αριθμό γκολ, ο Τσιλιανίδης εντοπίστηκε από τον Ηρακλή Θεσσαλονίκης και τον Απρίλιο του 2005 εντάχθηκε στις ακαδημίες νέων του συλλόγου. Έχει κερδίσει πολλά βραβεία Πολυτιμότερου Παίκτη σε διάφορα τουρνουά. Το 2011, πέρασε από δοκιμαστικά στη Φούλαμ.  

 Ηρακλής Θεσσαλονίκης 
Ο Τσιλιανίδης ήταν μέλος της ομάδας του Ηρακλή Θεσσαλονίκης που συμμετείχε στην Δ΄ Εθνική Κατηγορία την αγωνιστική περίοδο 2011–2012, μετά την αποβολή του συλλόγου από τα επαγγελματικά πρωταθλήματα. Έκανε το ντεμπούτο του για την πρώτη ομάδα σε έναν ισόπαλο αγώνα εναντίον του Π.Ο. Νέας Καλλικράτειας. Μετά τη συγχώνευση του Ηρακλή Θεσσαλονίκης με τη Μ.Α.Ε. Ποντίων Κατερίνης, ο Τσιλιανίδης εισήχθη στην ομάδα του συνενωμένου συλλόγου της Α.Ε.Π. Ηρακλής 1908. Έκανε το επαγγελματικό του ντεμπούτο για τον Ηρακλή Θεσσαλονίκης σε μία νίκη εναντίον του Αετού Σκύδρας.

 Αιγινιακός (δανεισμός) 
Ο Τσιλιανίδης δανείστηκε στον Αιγινιακό κατά τη χειμερινή μεταγραφική περίοδο του 2013. Έκανε το ντεμπούτο του για τον Αιγινιακό σε μία εκτός έδρας ισοπαλία εναντίον του Α.Ο. Κασσιόπης και σημείωσε το πρώτο του γκολ σε μία ισοπαλία εναντίον του Οδυσσέα Κορδελιού.  Ο Τσιλιανίδης επέστρεψε στον Ηρακλή μετά την λήξη του δανεισμού του. Για τις επιδόσεις του την αγωνιστική περίοδο 2013–2014, ονομάστηκε ως ο καλύτερος νέος παίκτης της Φούτμπολ Λιγκ.

 Αστέρας Τρίπολης 
Στις 28 Ιουλίου 2016, ο Τσιλιανίδης υπέγραψε τριετές συμβόλαιο με τον Αστέρα Τρίπολης. Στις 3 Φεβρουαρίου 2018, άνοιξε το σκορ σε μία ισοπαλία με 1–1 εναντίον του Α.Ο. Ξάνθη. Ήταν το πρώτο γκολ του με τον Αστέρα Τρίπολης στη Super League. Στις 22 Απριλίου 2018, σκόραρε στην κρίσιμη εκτός έδρας νίκη με 3–1 εναντίον του Α.Ο.Κ. Κέρκυρα, κρατώντας την ομάδα του ζωντανή στη μάχη για ένα εισιτήριο για το Γιουρόπα Λιγκ. 

Στις 2 Αυγούστου 2018, σημείωσε το πρώτο του γκολ σε ευρωπαϊκή διοργάνωση, ισοφαρίζοντας το σκορ στην ισοπαλία με 1–1 εναντίον της Χιμπέρνιαν. Αυτός το γκολ, όμως, δεν ήταν αρκετό για να βοηθήσει την ομάδα να προκριθεί στον επόμενο γύρο των προκριματικών του Γιουρόπα Λιγκ 2018–2019, καθώς η ομάδα έχασε με 4–3 στο συνολικό σκορ. Στις 18 Δεκεμβρίου 2018, σκόραρε στην εκτός έδρας νίκη με 4–0 εναντίον του Απόλλωνα Παραλιμνίου για το Κύπελλο Ελλάδας. Στις 9 Ιανουαρίου 2019, σκόραρε με ένα εκπληκτικό ελεύθερο λάκτισμα, στην εκτός έδρας ήττα με 3–2 εναντίον της Α.Ε. Λάρισας για τον γύρο των 16 του Κυπέλλου Ελλάδας. Στις 21 Απριλίου 2019, σκόραρε με μία κοντινή κεφαλιά σε μία σημαντική εκτός έδρας ισοπαλία με 1–1 εναντίον του Ο.Φ.Η., στη μάχη για την αποφυγή του υποβιβασμού. Αυτό ήταν και το πρώτο του γκολ στη Super League για την αγωνιστική περίοδο 2018–2019.

 Ο.Φ.Η. 
Στις 19 Ιουνίου 2019, υπέγραψε τριετές συμβόλαιο με τον Ο.Φ.Η., με ελεύθερη μεταγραφή. Στις 31 Αυγούστου 2019, σημείωσε το πρώτο του γκολ για την ομάδα, σε μία εμφατική εκτός έδρας νίκη με 3–1 επί του Παναθηναϊκού. Στις 14 Σεπτεμβρίου 2019, σκόραρε στην εντός έδρας νίκη με 3–1 επί του Παναιτωλικού. 

 Διεθνής σταδιοδρομία 
Ο Τσιλιανίδης έχει αγωνιστεί με την Εθνική Ελλάδας Κ17. Στις 29 Μαρτίου 2015, έκανε ντεμπούτο στην Εθνική Ελλάδας Κ21, σε μία εντός έδρας ήττα με 0–2 εναντίον της Εθνικής Κροατίας Κ21. 

 Παραπομπές 

 Εξωτερικοί σύνδεσμοι 




Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Γ.Α.Σ. Αιγινιακού
Κατηγορία:Ποδοσφαιριστές Αστέρα Τρίπολης
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές ΠΑΣ Λαμίας
Κατηγορία:Ποδοσφαιριστές Εθνικής Ελλάδας Κ17
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Έλληνες προπονητές ποδοσφαίρου
Κατηγορία:Προπονητές ποδοσφαίρου Ηρακλή Θεσσαλονίκης